ai4bharat/Pralekha huggingface dataset:
وزارات ثقافت
حکومت نے قبائلی زبانوں کے فروغ، قبائلی زبانوں کے تحفظ کے لیے ذو لسانی پرائمر کی ترقی اور قبائلی ادب کے فروغ کے لیے متعدد اقدامات کیے ہیں
ثقافت، سیاحت اور شمال مشرقی خطے کی ترقی کے مرکزی وزیر جناب کشن ریڈی نے آج راجیہ سبھا میں یہ معلومات دی کہ ملک کی ثقافتی ورثے کے تحفظ رکھا اور فروغ کے لئے حکومت نے سات زونل ثقافتی مراکزقائم کئے ہیں، جو مستقل بنیاد پر پورے ملک میں مختلف ثقافتی سرگرمیوں اور پروگراموں کا انعقاد کرتے ہیں۔یہ زونل ثقافتی مراکز مختلف غائب ہوتے فن و آرٹ کی تشہیر ، تحفظ اور دستاویز سازی کے لئے کام کرتے ہیں۔وزارت ثقافت ایک سال میں زونل ثقافتی مراکز کے توسط سے کئی قومی ثقافتی میلوں اور کم از کم 42 علاقائی تہواروں کا انعقاد کرتی ہے۔حکومت ہند ان سرگرمیوں کے انعقاد کے لئے تمام زونل ثقافتی مراکز کو مالی امداد جاری کرتی ہیں۔ حکومت آزادی کا امرت مہوتسو منانے کے لئے زونل ثقافتی مراکز کے توسط سے پورے ملک میں اِن طبقات کے لئے مختلف تقریبات؍پروگراموں کا انعقاد کررہی ہے۔
حکومت ہند قبائلی زبانوں کو بڑھاوا دینے، قبائلی زبانوں کی تحفظ کے لئ ذولسانی پرائمروں کے فروغ اور پرائمری ادب کو بڑھاوا دینے کے لئے ریاستی قبائلی تحقیقی اداروں کو گرانٹ بھی مہیا کرتی ہے۔اس کے علاوہ ’’قبائلی تحقیقی معلومات، تعلیم، معاصلت اور پروگرام‘‘اسکیم کی اِکائی ’’اعلیٰ کارکردگی والے مراکز کو حمایت کے لئے مالی امداد‘‘کے تحت قبائلی برادری کی ثقافت ، حصولیابیوں، فن پاروں، رسومات اور روایتوں کو بڑھاوا دینے کے مقصد سے قبائلی زبانوں کی دستاویز سازی سمیت تحقیقی مطالعاتی پروگرام چلانے کے لئے باوقار اداروں کو مالی امداد فراہم کی جاتی ہے۔
اس وقت حکومت ہند آزادی کا امرت مہوتسو منا رہی ہے۔ قبائلی امور کی وزارت نے آزادی کے امرت مہوتسو کے تحت قبائل طلباء کی تعلیم کی حوصلہ افزائی کے لئے تقریبا ً 750 ایکلویہ ماڈل رہائشی اسکول قائم کرنے کا عہد کیا ہے۔حکومت ہند نے قبائلی لوگوں کی بہادری اور حب الوطنی سے بھرپور خدمات کا اعتراف کرنے کے لئے 10 قبائلی مجاہدین آزادی کے میوزیم کو بھی منظوری دی ہے۔
حکومت نے تلاش کے لائق ڈیجیٹل ذخیرہ بھی تیار کیا ہے، جہاں تمام تحقیقی مکالے، کتابیں، رپورٹ اور دستاویز، لوک گیت، فوٹو؍ویڈیو اَپ لوڈ کئے جاتے ہیں۔حکومت نے آدی گرام پورٹل لانچ کیا ہے، جو ایک انوکھا پورٹل ہے اور جو وزارت کے ذریعے گرانٹ کی جسمانی اور مالی پیش رفت کی نگرانی کرتا ہے اور رقم کے حقیقی استعمال کو ٹریک کرسکتا ہے۔
حکومت ہند نے قبائلی مجاہد آزادی بِرسامنڈا کے یوم پیدائش کو نشان زد کرنے کے لئے ہر سال 15نومبر کو جن جاتیے گورو دِوس کی شکل میں منانے کا فیصلہ کیا ہے۔بِرسا منڈا جینتی کے موقع پر ببھونی راوت گنج سون بھدر میں جن جاتیے گورو دِوس پروگرام میں 400 سے زیادہ قبائلی فنکاروں نے اپنا فن پیش کیا۔اس کے ساتھ ہی پروگرام میں قبائلی دستکاری نمائش کا بھی اہتمام کیا گیا۔سودیشی پروگرام سریز کے تحت شمال مشرقی خطے کے بچوں کے لئے مرزا پور میں پروگرام منعقد کئے گئے، جس میں 100 سے زیادہ قبائلی بچوں نے حصہ لیا۔ آزادی کا امرت مہوتسو کے تحت ان ٹی پی سی ، اوبرا سون بھدر کے قبائلی فنکاروں کے ذریعے کئی پروگرام پیش کئے گئے، جس میں 60 فنکاروں نے حصہ لے کر اپنے فن کا مظاہرہ کیا۔این ٹی پی سی ریہند سون بھدر میں منعقد ہونے والے ریہند مہوتسو پروگرام میں بھی 75قبائلی فنکاروں کے ذریعے فن پیش کیا گیا۔چندولی میں قبائلی بچوں کے لئے کہروا رقص کا ورکشاپ منعقد کیا گیا، جس میں 30 سے زائد بچوں نے حصہ لیا۔
وزارت ماہی پروری، مویشی پروری و ڈیری
حکومت، مویشیوں کی بیماریوں کی وجہ سے ہونے والے معاشی نقصان کو کم کرنے کے لیے، بہتر ویٹرنری ہیلتھ سروسز کی دستیابی اور رسائی کو بڑھانے کے تئیں عہد بند ہے
جناب پرشوتم روپالا نے سری نگر میں پارلیمانی مشاورتی کمیٹی کے اجلاس کی صدارت کی
ماہی پروری، مویشی پروری اور ڈیری کے مرکزی وزیر جناب پرشوتم روپالا نے آج سری نگر میں اپنی وزارت سے منسلک مشاورتی کمیٹی کی بین-اجلاسی میٹنگ کی صدارت کی۔ ماہی پروری، مویشی پروری اور ڈیری کے وزیر مملکت ڈاکٹر سنجیو کمار بالیان، ماہی پروری، مویشی پروری اور ڈیری کے وزیر مملکت ڈاکٹر ایل مروگن، اراکین پارلیمنٹ اور پارلیمنٹ کی مشاورتی کمیٹی کے اراکین بھی میٹنگ میں موجود تھے۔
کمیٹی نے’’موبائل یونٹس کے ذریعے ویٹرنری خدمات کو مضبوط بنانے اور ملک میں ٹیکہ کاری پروگرام کے نفاذ‘‘پروگرام کے مختلف پہلوؤں پر غور کیا۔
اجلاس کی صدارت کرتے ہوئے ماہی پروری، مویشی پروری اور ڈیری کے مرکزی وزیر جناب پرشوتم روپالا نے کہا کہ ہندوستان میں مویشیوں اور پولٹری کے وسیع وسائل موجود ہیں، جو دیہی عوام کی سماجی و اقتصادی حالت کو بہتر بنانے میں اہم کردار ادا کرتے ہیں۔ لہذا، محکمہ کو واضح طور پر بہتر ویٹرنری ہیلتھ سروسزصحت خدمات کی دستیابی اور رسائی کو بڑھانے کے لیے کوششیں کرنی ہوں گی تاکہ جانوروں کی بیماریوں سے ہونے والے معاشی نقصانات کو کم کیا جا سکے۔
اراکین پارلیمنٹ نے محکمہ کی طرف سے کی جانے والی کوششوں کو سراہا، خاص طور پر موبائل ویٹرنری یونٹس  کے لیے 100فیصدمرکزی امداد اور یکساں ٹول فری نمبر 1962، اور اس کے ساتھ ساتھ موجودہ ویٹرنری خدمات کو بہتر بنانے کے لیے مختلف تجاویز پیش کیں۔ وزیر موصوف نے کمیٹی کو یقین دلایا کہ محکمہ، اراکین کی جانب سے فراہم کردہ قیمتی تجاویز پر مناسب کارروائی کو یقینی بنائے گا۔
بندرگاہوں، جہاز رانی اور آبی راستوں کی وزارت
قومی آبی گزرگاہ - 4 کی ترقی و فروغ
وجئے واڑہ اور گلاگلی کے درمیان دریائے کرشنا کا توسیعی حصہ، اعلان کردہ قومی آبی گزرگاہ -4 کا حصہ ہے۔ اس سلسلے میں، ان لینڈ واٹر ویز اتھارٹی آف انڈیا  نے آندھرا پردیش میں دریائے کرشنا پر وجے واڑہ سے مکتیالا کے درمیان درج ذیل ترقیاتی کام شروع کیے ہیں: -
1۔چار فلوٹنگ جیٹیوں یعنی گودیوں کی تعیناتی۔
2۔نیوی گیشنل مقصد کے لیے اسٹریچ میں ڈریجنگ۔
3۔ مکتیالا، ہریچندر پورم اور ابراہیم پٹنم میں تین آر او-آراو ٹرمینل کی تعمیر کے لیے زمین کے حصول کا عمل ریاستی حکومت کے ساتھ شروع کیا گیا ہے۔
تاہم، ساگر مالا اسکیم کے تحت اس سٹریٹ پر کوئی ترقیاتی کام نہیں کیا گیا ہے۔
منظور شدہ منصوبے کی لاگت کی مختص رقم 96.0 کروڑ روپے میں سے 30.6.2022 تک 54.08 کروڑ کا استعمال ہو چکا ہے۔
یہ معلومات بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے راجیہ سبھا میں ایک تحریری جواب میں دی۔
وزارت اطلاعات ونشریات
جنوبی ایشیا کی سب سے بڑی فلم مارکیٹ - فلم بازار کا افتتاح مرکزی وزیر انوراگ سنگھ ٹھاکر نے کیا
فلم بازار کے افتتاح کے موقع پر اجتماع سے خطاب کرتے ہوئے، اطلاعات و نشریات اور نوجوانوں کے امور اور کھیلوں کے مرکزی وزیر انوراگ سنگھ ٹھاکر نے کہا کہ ہندوستان، دنیا میں فلم بنانے والے سب سے بڑے ممالک میں سے ایک ہے، اور انٹرنیشنل فلم فیسٹیول آف انڈیا  ایشیا کا سب سے بڑافلمی میلہ ہے۔ لہذا اِفّی کو فلم بازار کی پہل کے لیے صحیح پلیٹ فارم بناتے ہوئے پروڈیوسر بھارت میں فلم سازوں کے ساتھ مصروفیت اور تعاون کرنے کے لیے یہاں آتے ہیں۔
مرکزی وزیر انوراگ سنگھ ٹھاکر آج گوا میں فلم بازار کی افتتاحی تقریب سے خطاب کر رہے ہیں
ہندوستان کو فلم انڈسٹری کے لیے ایک بڑا بازار بننے کے اپنے ویژن کا اشتراک کرتے ہوئے، مرکزی وزیر انوراگ سنگھ ٹھاکر نے کہا کہ اِفّی میں فلموں کے لیے معاون پروڈیوسر اور تعاون کرنے والوں کو تلاش کرنے کے کافی مواقع ہوں گے۔ انہوں نے کہا کہ ہمارا مقصد ایک بڑا بازار بننا ہے، جہاں فلمیں بنائی اور فروخت کی جا سکیں۔
وزیر موصوف نے اس سال کے آئی ایف ایف آئی میں تبدیلیاں لانے اور نئے اقدامات متعارف کرانے میں، وزارت اطلاعات و نشریات کے این ایف ڈی سی اور اسٹیئرنگ کمیٹی کی کوششوں کو بھی تسلیم کیا۔ انہوں نے افی کو مزید بڑا اور بہتر بنانے کے لیے تجاویز اور خیالات پیش کرنے کی دعوت دی۔
مرکزی وزیر انوراگ سنگھ ٹھاکر آج گوا میں فلم بازار کا افتتاح کر رہے ہیں
فلم بازار، جنوبی ایشیا کے سب سے بڑے فلم بازار کا آج گوا میں مرکزی وزیر انوراگ سنگھ ٹھاکر نے افتتاح کیا۔ 53 ویں انٹرنیشنل فلم فیسٹیول آف انڈیا  کے ضمن میں منعقد کی گئی پہل، جنوبی ایشیائی اور بین الاقوامی فلمی برادریوں کے درمیان تخلیقی اور مالی تعاون کی حوصلہ افزائی کرتی ہے۔ اطلاعات و نشریات کے وزیر مملکت ڈاکٹر ایل مروگن، وزارت اطلاعات و نشریات کے سکریٹری اپوروا چندرا کے ساتھ نیشنل فلم ڈیولپمنٹ کارپوریشن ، فلم انڈسٹری کے نمائندوں اور دیگر شخصیات نے اس تقریب میں شرکت کی۔
فلم بازار:
نیشنل فلم ڈیولپمنٹ کارپوریشن  کے ذریعہ تخلیق اور منظم کیا گیا، فلم بازار 2007 میں اپنی عاجزانہ شروعات سے جنوبی ایشیا کی عالمی فلم مارکیٹ میں تبدیل ہوگیا ہے۔ ہر ایڈیشن نے قومی اور بین الاقوامی شرکت میں اضافے کا مشاہدہ کیا ہے۔ پچھلے کئی سالوں میں لنچ باکس، مارگریٹا وِد اے اسٹرا، چوتھی کوٹ، قصہ، شِپ آف تھیسس، تتلی، کورٹ، اِنھے گھوڑے دا دان، مس لولی، دم لگاکے ہیشا، لائرس ڈائس اور تھیٹھی جیسی فلمیں ایک یا ایک سے زیادہ بار بازار کے پروگرام سے گزر چکی ہیں۔
پانچ دنوں کے دوران، فلم بازار دنیا بھر سے فلموں کے خریداروں اور فروخت کنندگان کے لیے ایک کنورجنگ پوائنٹ بن گیا ہے۔ فلم سازی، پروڈکشن اور ڈسٹری بیوشن میں جنوبی ایشیائی مواد اور ٹیلنٹ کی دریافت، حمایت اور نمائش پر توجہ مرکوز کی گئی ہے۔ یہ بازار جنوبی ایشیائی خطے میں عالمی سنیما کی فروخت میں بھی سہولت فراہم کرتا ہے۔
۔۔۔۔۔۔۔۔۔۔۔۔۔۔۔۔۔۔

U-12837
(Visitor Counter : 107
خوراک کی ڈبہ بندی کی صنعتوں کی وزارت
ایک ضلع ایک پروڈکٹ
خوراک کی ڈبہ بندی کی صنعتوں کے مرکزی وزیر مملکت جناب پرہلاد سنگھ پٹیل نے آج لوک سبھا میں ایک سوال کے تحریری جواب بتایا کہ خوراک کی ڈبہ بندی کی صنعتوں کی وزارت  نے 35 ریاستوں/مرکز کے زیر انتظام علاقوں کے 713 اضلاع کے 137 منفرد مصنوعات کو ریاستوں/مرکز کے زیر انتظام علاقوں کی سفارشات اور زراعت اور کسانوں کی بہبود کی وزارت کے مشورے کی بنیاد پر ایک ضلع ایک پروڈکٹ  کے طور پر نوٹیفائی کیا ہے۔
جھارکھنڈ کے تمام 24 اضلاع سے 15 منفرد مصنوعات کو خوراک کی ڈبہ بندی کی صنعتوں کی وزارت  نے ایک ضلع ایک پروڈکٹ کے طور پر نوٹیفائی کیا ہے۔ یہ پیڑا، شہد، گڑ، ٹماٹر پر مبنی مصنوعات، مرچ پر مبنی مصنوعات، چونے پر مبنی مصنوعات، آم پر مبنی مصنوعات، امرود پر مبنی مصنوعات، کسٹرڈ ایپل پر مبنی مصنوعات، جیک فروٹ پر مبنی مصنوعات، آلو پر مبنی مصنوعات، پپیتے پر مبنی مصنوعات اور معمولی جنگلاتی پیداوار  ہیں۔
ایک ضلع ایک پروڈکٹ کا انتخاب زراعت کی پیداوار، مائیکرو فوڈ پروسیسنگ انٹرپرائزز، ایس ایچ جیز/ ایف پی اوز /کوآپریٹو/مائیکرو انٹرپرائزز جو ایک ضلع ایک پروڈکٹ کی پروسیسنگ میں مصروف ہیں، وغیرہ کی بنیاد پر کیا جاتا ہے اور اسی کے مطابق مطلع شدہ فہرست میں ترمیم متعلقہ ریاست/مرکز کے زیر انتظام علاقے حکومت کی سفارش کی بنیاد پر کی جاتی ہے۔
خوراک کی ڈبہ بندی کی صنعتوں کی وزارت پردھان منتری فارملائزیشن آف مائیکرو فوڈ پروسیسنگ انٹرپرائزز  اسکیم کے رہنما خطوط کے مطابق موجودہ جدید کاری یا نئی مائیکرو فوڈ پروسیسنگ سہولت کے قیام کے لیے دلچسپی رکھنے والے فرد/اینٹی کو کریڈٹ سے منسلک سبسڈی دے رہا ہے۔ایف پی اوز/ ایس ایچ جیز/کوآپریٹو/حکومت کے ذریعے مشترکہ بنیادی ڈھانچے کے منصوبوں کا قیام۔ ادارے؛ ایس ایچ جی اراکین کے لیے بیج کا سرمایہ؛ ایک ضلع ایک پروڈکٹ کے لیے مارکیٹنگ اور برانڈنگ کے منصوبے اور پی ایم ایف ایم ای اسکیم کے رہنما خطوط کے مطابق تربیتی اداروں کے ذریعے صلاحیت سازی کی بھی حمایت کی جاتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 39
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 192.02کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 20.55کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی، 14 اپریل، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,92,02,73,605
|
|
دستیاب خوراک
|
|
20,55,75,896
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 192.02کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 20.55کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزیراعظم کا دفتر
وزیراعظم 12اگست کو مدھیہ پردیش کاد ورہ کریں گے
وزیراعظم سنت شیرومنی گرودیو شری روی داس جی میموریل استھل پر بھومی پوجن کریں گے
وزیراعظم 100 کروڑ روپئے سے زیادہ کی لاگت سے بننے والے سنت شیرومنی گرودیو شری روی داس جی میموریل کا سنگ بنیاد رکھیں گے
وزیراعظم 1580 کروڑ روپئے سے زیادہ کی لاگت سے تیار کیے جانے والے دو سڑک کے پروجیکٹوں کا سنگ بنیاد رکھیں گے
وزیراعظم کوٹا – بینا ڈبل ریلوے لائن قوم کو وقف کریں گے، جسے 2475 کروڑ روپئے سے زیادہ کی لاگت سے تیار کیا گیا ہے
وزیراعظم جناب نریندر مودی 12اگست 2023 کو مدھیہ پردیش کا دورہ کریں گے۔ دن میں تقریباً 2 بج کر 15 منٹ پر وہ ساگر ضلع پہنچیں گے جہاں پر وہ سنت شیرومنی گرودیو شری روی داس جی میموریل استھل کا بھومی پوجن کریں گے۔ اس کے بعد 3 بج کر 15 منٹ پر وزیراعظم دھانا میں ایک عوامی پروگرام میں شرکت کریں گے جہاں پر وہ سنت شیرومنی گرودیو شری روی داس جی میموریل کا سنگ بنیاد رکھیں گے۔
نامور سادھو سنتوں اور سماجی مصلحین کی عزت کرنا وزیراعظم کے کام کی خاصیت رہی ہے۔ ان کے وِژن سے متحرک ہوکر سنت شیرومنی گرودیو شری روی داس جی میموریل کی تعمیر 11.25 ایکڑ سے زیادہ رقبے میں 100 کروڑ روپئے سے زیادہ کی لاگت سے کی جائے گی۔ اس عظیم الشان میموریل میں ایک شاندار آرٹ میوزیم اور گیلری ہوگی جس میں سنت شیرومنی گرودیو شری روی داس جی کی زندگی ، فلسفہ اور تعلیمات کی نمائش کی جائے گی۔ اس کے علاوہ میموریل کا دورہ کرنے والے عقیدتمندوں کے لئے بھکت نواس، بھوجنالیہ وغیرہ جیسی سہولیات بھی ہوں گی۔
پروگرام کے دوران وزیراعظم 4000 کرو روپئے سے زیادہ کی لاگت سے ریل اور سڑک سے متعلق پروجیکٹوں کو قوم کو وقف کریں گے اور ان کا سنگ بنیاد رکھیں گے۔
وزیراعظم کوٹا – بینا ریلوے لائن کو دوہرا کرنے کے کام کی تکمیل کے طور پر اسے ملک کو وقف کریں گے۔ یہ پروجیکٹ جسے 2475 کروڑ روپئے سے زیادہ کی تخمینی لاگت سے تعمیر کیا گیا ہے۔ راجستھان کے کوٹا اور باران ضلع اور مدھیہ پردیش کے گنا، اشوک نگر اور ساگر ضلع سے گزرتا ہے۔ اضافی ریل لائن بہتر نقل و حرکت کی صلاحیت میں اضافہ کرے گی اور راستے میں ٹرین کی رفتار کو بہتر بنانے میں مدد کرے گی۔
وزیراعظم 1580 کروڑ روپئے کی لاگت سے تیار ہونے والے سڑک کے دو پروجیکٹوں کا سنگ بنیاد رکھیں گے۔ اس میں ایک پروجیکٹ موری کوری – ودیشا- ہینوتیا کو جوڑنے والی سڑک کو چار لین کا کرنا ہے اور دوسرا پروجیکٹ ہینوتیا کو میہلووا سے جوڑنے والی سڑک کے طور پر تعمیر کرنا ہے۔
-----------------------
ش ح۔ق ت۔ ع ن
U NO: 8206
(
وزیراعظم کا دفتر
وزیر اعظم نے پولیس یادگار دن کے موقع پر پولیس فورسز کی ثابت قدمی کی ستائش کی
وزیراعظم جناب نریندر مودی نے آج پولیس یادگار دن کے موقع پر پولیس فورسز کے تعاون اور ثابت قدمی کی ستائش کی۔
وزیر اعظم نے ایک ٹویٹ میں کہا:
"آج پولیس یادگار دن کے موقع پر میں اپنی پولیس فورسز کی ثابت قدمی اور نظم ونسق کو برقرار رکھنے کے ساتھ ساتھ مشکل حالات میں لوگوں کی مدد کرنے میں ان کے عظیم تعاون کی ستائش کرتا ہوں۔ میں فرائض کی انجام دہی کے دوران شہید ہونے والے پولیس اہلکاروں کو بھی سلام پیش کرتا ہوں۔"
جل شکتی وزارت
اُترپردیش کے مراد آباد میں سویج ٹریٹمنٹ پلانٹ کی تعمیر کے لئے رعایتی معاہدہ پر دستخط
پروجیکٹ کا مقصدمرادآباد شہر سے آنے والے گندے پانی کو گنگا میں گرنے سے روکنا ہے
نئی دہلی، 15/مارچ- 2021۔
آج نیشنل مشن فار کلین گنگا، اترپردیش جل نگم اور ایم ایس جی اے انفرا پرائیویٹ لمٹیڈ لاہوتی بلڈکام لمٹیڈ کے درمیان مراد آباد شہر کے لئے ہائی برڈ اینویٹی پی پی پی موڈ پر گندے پانی کو سودھنے والے پلانٹس کی تعمیر کے لئے ایک سہ فریقی رعایتی معاہدے پر دستخط کئے گئے۔ اس کانٹریکٹ کے لئے 99.68 کروڑ روپے کی مجموعی رقم مختص کی گئی ہے۔ اس تقریب میں این ایم سی جی کے ڈائریکٹر جنرل جناب راجیو رنجن مشرا نے شرکت کی اور یوپی جل نگم کے نمائندے اور رعایت یافتگان بھی اس موقع پر موجود تھے۔
پروجیکٹ کا مقصد مراد آباد شہر سے گندے پانی کے بہاؤ کو دریائے گنگا میں شامل ہونے سے روکنا ہے جس سے اس دریا میں آلودگی کی مقدار کو گھٹایا جاسکے۔این ایم جی سی نے 25 ایم ایل ڈی سیویج ٹریٹمنٹ پلانٹ کی تعمیر کے منصوبے کو منظوری دی ہے۔ اس پروجیکٹ کے مقاصد میں انٹر سیکشن اینڈ ڈائیورژن  کی عمارتیں، آئی اینڈ ڈی کا نیٹ ورک بچھانا، مراد آباد کے سیوریج زون- II میں سیویج پمپنگ اسٹیشن کا قیام جس میں آپریشن اور 15 سال کے لئے دیکھ بھال وغیرہ بھی شامل ہیں۔پروجیکٹ کا مقصد بستی میں گندے پانی کے موجودہ مسئلے اور رام گنگا کے اندر گندے پانی سے ہونے والی آلودگی سے نمٹنا ہے۔ اسٹیٹ بینک آف انڈیا کیپٹل کی طرف سے اس پروجیکٹ کی مالی امداد کی پیش کش پہلے ہی کی جاچکی ہے۔
مرادآباد میں آلودگی کے مسئلے سے نمٹنے کے لئے مرادآباد سیوریج زون I- میں ایک جامع سیوریج نیٹ ورک 58 ایم ایل ڈی سیویج ٹریٹمنٹ پلانٹ کا پروجیکٹ پہلے ہی مکمل ہوچکا ہے۔اس کے علاوہ این ایم جی سی نے بریلی میں رام گنگا ندی میں آلودگی گھٹانے والے کاموں سے متعلق پروجیکٹ کو منظوری دے دی ہے۔جس کے تحت 65 ایم ایل ڈی کا سیویج ٹریٹمنٹ پلانٹ تعمیر کیا جائے گا، جس کے لئے جلد ہی ٹینڈر جاری کئے جانے ہیں۔
مرادآباد رام گنگا ندی کے کنارے پر واقع ہے جو گنگا ندی کی ایک معاون ندی ہے اور اس ندی سے گنگا ندی میں آلودگی والے اجزا بڑی تعداد میں پہنچتے ہیں۔مراد آباد اور بریلی رام گنگا دریا کے کنارے پر واقع دو بڑے شہر ہیں۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد198.88کروڑسے تجاوزکرگئی
12سے14سال کی عمر کےبچوں کو3.74کروڑ سے زیادہ پہلا ٹیکہ لگایا جاچکا ہے
بھارت میں سردست 1,30,713مریض زیر علاج ہیں
گذشتہ 24 گھنٹوںمیں 16،678نئے معاملات درج کئے گئے
سردست شفایابی کی شرح98.50 فیصد ہے
متاثرہ پائے جانے والے مریضوں کی ہفتہ واری شرح4.18فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کیمجموعی تعداد198.88سے تجاوز کر گئی ہے۔ملک بھر میں 2,60,96,863سیشنز کا انعقاد کرکے یہ حصولیابی حاصل کی گئی۔
12سے14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک3.74 کروڑ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,04,09,748
|
|
دوسری خوراک
|
|
10073862
|
|
احتیاطی خورک
|
|
5885760
|
|
صف اوّل کے کارکنان
|
|
پہلی خوراک
|
|
18425955
|
|
دوسری خوراک
|
|
17641356
|
|
احتیاطی خورک
|
|
10940202
|
|
12 سے 14 سال کی عمر کےنوعمر بچے
|
|
پہلی خوراک
|
|
37490962
|
|
دوسری خوراک
|
|
25160906
|
|
15 سے 18 سال کی عمر کے نوجوان
|
|
پہلی خوراک
|
|
60699630
|
|
دوسری خوراک
|
|
49600881
|
|
18 سے 44 سال کی عمر کے افراد
|
|
پہلی خوراک
|
|
558651886
|
|
دوسری خوراک
|
|
504292727
|
|
احتیاطی خوراک
|
|
3994964
|
|
45 سے 59 سال کی عمر کے افراد
|
|
پہلی خوراک
|
|
203526754
|
|
دوسری خوراک
|
|
194177520
|
|
احتیاطی خوراک
|
|
3047703
|
|
60 سال سے زیادہ عمر کے افراد
|
|
پہلی خوراک
|
|
127326558
|
|
دوسری خوراک
|
|
121320776
|
|
احتیاطی خوراک
|
|
26209387
|
|
احتیاطی خوراک
|
|
50078016
|
|
میزان
|
|
1988877537
سردست ملک بھر میں زیر علاج مریضوں کی تعداد130713 ہے۔ زیر علاج مریضوں کی تعداد ملک بھرکے مجموعی متاثرہ معاملوں کا0.30 فیصد ہیں ۔
ملک بھر میں شفایابی کی شرح98.50 فیصد ہوگئی ہے۔ پچھلے 24 گھنٹے میں14,629مریض روبہ صحت ہوئے ہیں۔ اس کے ساتھ ہی اب تک شفایاب ہونے والوں کی مجموعی تعداد 4,29,83,162 ہوگئی ہے۔
گزشتہ 24 گھنٹے کے دورا ن 16,678نئے معاملے درج ہوئے ہیں۔
گذشتہ 24 گھنٹے میں مجموعی طور پر 2,78,266 کووڈ-19 کے نمونوں کی جانچ کی گئی ۔بھارت میں اب تک مجموعی طور پر86.68 کروڑ سے زیادہ نمونوں کی جانچ کی جاچکی ہے۔
ملک بھر میں سردستمتاثرپائے جانےوالےافراد کی ہفتہ وار شرح سردست4.18فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 5.99فیصد ہے۔
وزیراعظم کا دفتر
وزیر اعظم کا فرانس اور متحدہ عرب امارات کا دورہ
روانگی کے وقت جاری کیا گیا بیان
میں اپنے دوست فرانس کے صدر ایمینوئل میکخواں کی دعوت پر 13 سے 14 جولائی تک سرکاری دورے پر فرانس جا رہا ہوں۔
یہ دورہ خاص ہے کیونکہ میں صدر میکخواں کے ساتھ پیرس میں فرانس کے قومی دن، یا بیسٹل ڈے کی تقریبات میں بطور مہمان خصوصی شرکت کروں گا۔ بھارتی سہ فریقی دستہ بیسٹل ڈے پریڈ کا حصہ ہوگا، جبکہ بھارتی فضائیہ کے طیارے اس موقع پر فلائی پاسٹ کریں گے۔
اس سال ہماری اسٹریٹجک شراکت داری کی 25 ویں سالگرہ ہے۔ گہرے اعتماد اور عزم سے وابستہ ، ہمارے دونوں ممالک دفاع، خلائی، سول نیوکلیئر، بلیو اکانومی، تجارت، سرمایہ کاری، تعلیم، ثقافت اور عوام سے عوام کے تعلقات سمیت مختلف شعبوں میں قریبی تعاون کرتے ہیں۔ ہم علاقائی اور عالمی مسائل پر بھی مل کر کام کرتے ہیں۔
میں صدر میکخواں سے ملاقات کرنے اور اگلے 25 سالوں میں اس دیرینہ اور وقت کی کسوٹی پر کھری اتری شراکت داری کو آگے بڑھانے کے لیے وسیع پیمانے پر بات چیت کرنے کا منتظر ہوں۔ مجھے 2022 میں فرانس کے اپنے آخری سرکاری دورے کے بعد سے صدر میکخواں سے کئی بار ملنے کا موقع ملا ہے، حال ہی میں مئی 2023 میں جی -7 سربراہی اجلاس کے دوران جاپان کے ہیروشیما میں ان سے ملاقات ہوئی تھی۔
میں فرانسیسی قیادت کے ساتھ اپنی بات چیت کا بھی منتظر ہوں جن میں فرانس کی وزیر اعظم محترمہ الزابتھ بورن، سینٹ کےصدر جناب جیرارڈ لارچر،قومی اسمبلی کی صدر محترمہییل برون پیویٹ شامل ہیں ۔
اپنے دورے کے دوران، مجھے متحرک بھارتی کمیونٹی، دونوں ممالک کے سرکردہ سی ای اوز کے ساتھ ساتھ فرانس کی ممتاز شخصیات سے ملنے کا موقع ملے گا۔ مجھے یقین ہے کہ میرا دورہ ہماری اسٹریٹجک شراکت داری کو ایک نئی رفتار دے گا۔
پیرس سے، میں 15 جولائی کو سرکاری دورے کے لیے متحدہ عرب امارات کے ابوظہبی جاؤں گا۔ میں اپنے دوست، متحدہ عرب امارات کے صدر اور ابوظہبی کے حکمران شیخ محمد بن زاید النہیان سے ملاقات کا منتظر ہوں۔
ہمارے دونوں ممالک تجارت، سرمایہ کاری، توانائی، خوراک کے تحفظ ، سائنس اور ٹیکنالوجی، تعلیم، فن ٹیک، دفاع، سلامتی اور عوام سے عوام کے مضبوط روابط جیسے شعبوں کی ایک وسیع میدان میں سرگرم عمل ہیں۔ پچھلے سال، صدر شیخ محمد بن زاید اور میں نے اپنی شراکت داری کے مستقبل کے بارے میں ایک روڈ میپ پر اتفاق کیا تھا اور میں ان کے ساتھ اپنے تعلقات کو مزید گہرا کرنے کے بارے میں بات چیتکرنے کا منتظر ہوں۔
متحدہ عرب امارات اس سال کے آخر میں یو این ایف سی سی سی کی 28ویں کانفرنس آف پارٹیز  کی میزبانی کرے گا۔ میں توانائی کی منتقلی اور پیرس معاہدے پر عمل درآمد کو آسان بنانے کے لیے موسمیاتی کارروائی کو تیز کرنے کے لیے عالمی تعاون کو مضبوط بنانے کے لیے خیالات کے تبادلے کا بھی منتظر ہوں۔
مجھے یقین ہے کہ میرا متحدہ عرب امارات کا دورہ ہماری جامع اسٹریٹجک شراکت داری کے ایک نئے باب کا آغاز کرے گا۔
سماجی انصاف اور تفویض اختیارات کی وزارت
سماجی انصاف اور تفویض اختیارات کے مرکزی وزیرڈاکٹر ویریندر کمار نے سیاچن گلیشیر پر عالمی ریکارڈ قائم کرنے کے لیے 'آپریشن بلیو فریڈم' کو جھنڈی دکھائی
مسلح افواج کے سابق اہلکاروںکی ٹیم کے ذریعے تربیت یافتہ معذور افراد کی ٹیم نے سیاچن گلیشیر کی کمار پوسٹ تک پہنچنے کی مہم شروع کی
معذروں کی سب سے بڑی ٹیم سیاچن میں دنیا کے سب سے اونچے میدان جنگ میں پہنچے گی
'آپریشن بلیو فریڈم' نے بھارت کو عالمی سطح پر معذوروں کو بااختیار بنانے میں لیڈر کے طور پر ابھارا ہے
نئی دہلی، 15 اگست 2021: سماجی انصاف اور تفویض اختیاراتکے مرکزی وزیر ڈاکٹر ویریندر کمار نے آج نئی دہلی کے ڈاکٹر امبیڈکر بین الاقوامی مرکز میںسماجی انصاف اور تفویض اختیارات کی وزیر مملکت محترمہ پرتیما بھومک، ڈاکٹر امبیڈکر انٹرنیشنل سینٹر کی ممبر سکریٹری محترمہ اپما سری واستو اور ڈاکٹر امبیڈکر انٹرنیشنل سینٹر کی ڈائریکٹر جناب وکاستریویدی کی موجودگی میںترنگے کی پرچم کشائی کی۔
ڈاکٹر امبیڈکر انٹرنیشنل سینٹر کے زیر اہتمام متعدد تقریبات میںشرکت کرتے ہوئے ڈاکٹر ویریندر کمار نے ایک اہم مہم'آپریشن بلیو فریڈم' کو ہری جھنڈی دکھا کر روانہ کیا۔ ڈاکٹر امبیڈکر انٹرنیشنل سینٹر ایک خود مختار تحقیقی ادارہ ہےجو محروم طبقات کو بااختیار بنانے اور معاشرے میںسماجی و اقتصادی تبدیلی لانے کے لیے پالیسی معلومات فراہم کرتا ہے۔ ملک بھر سے جسمانی طور پر معذور افراد کی ایک ٹیم نے سیاچن گلیشیر میں دنیا کے سب سے اونچے میدان جنگ تک پہنچنے کا نیا عالمی ریکارڈ قائم کرنے کی مہم شروع کی ہے۔
ڈاکٹر امبیڈکر انٹرنیشنل سینٹر نے ملک میںمعذوروں کی بہبود کے عزم کے حصے کے طور پر جسمانی طور پر معذور لوگوںکے سیاچن گلیشیر تک پہنچنے کے لیے اس عالمی ریکارڈ مہم کی مدد کی ہے۔
مسلح افواج کے سابق اہلکاروںکی ٹیم'ٹیم کلاء'کے ذریعے تربیت یافتہ جسمانی طور پر معذور افراد کی ٹیم نے دنیا کے سب سے بڑے میدان جنگ تک پہنچنے والی معذروںکی سب سے بڑی ٹیم کا نیا عالمی ریکارڈ قائم کرنے کی خاطر کمار چوکی  جانے کی مہم کا آغاز کیا ہے۔ حال ہی میںبھارت سرکار نے جسمانی طور پر معذور لوگوںکی ٹیم کو سیاچن گلیشیر پر چڑھنے کی اجازت دی تھی۔
اس اہم مہم نے بھارت کو عالمی سطح پر معذور افراد کو بااختیار بنانے میںلیڈر کے طور پر ابھارا ہے اور دوسرے ممالک کے لیے ایک قابل تقلید نمونہ پیش کیا ہے۔ یہ مہم معذور افراد کے لیے وزیر اعظم جناب نریندر مودی سماجی انصاف اور تفویض اختیارات کی وزارت کے، جسمانی طور پر معذور لوگوں کی بے پناہ پیداواری صلاحیت کو بروئے کار لانے کے وژن اور کوششوں سے ہم آہنگ ہے۔ اس کے علاوہ اس نے نہ صرف میدان جنگ بلکہ اس سے باہر بھی بھارت کی مسلح افواج کی مہارت کا مظاہرہ کیا ہے۔